Walhalla
Walhalla er en mindehal for berømte tyskere, beliggende på et højdedrag ved Donau øst for Regensburg i den tyske delstat Bayern.
Walhalla er opført 1830-42 af arkitekten Leo von Klenze i form af et græsk dorisk tempel. Leo von Klenzes ideal var den klassiske græske arkitektur, som det ses i mindehallen, et i det ydre rent dorisk tempel.
Ideen med denne mindehal blev opstod, fordi det i småstater opsplittede Tyskland var kastebold for især Frankrigs ekspansionsbestræbelser gennem 1800-tallet. Ønsket om national samling og en ditto historiefortælling, der inkluderede mindeværdige helte, fandt sit udtryk i "Walhalla". Referencen til klassisk græsk arkitektur er suppleret med en omfavnelse af nordisk og germansk mytologi.
Der er udstillet flere hundrede buster af fremtrædende tyske konger og kejsere, forfattere, malere, komponister, videnskabsfolk og politikere.